હોલિવૂડ પ્રોડ્યુસર હાર્વી વાઇન્સ્ટીન વિરૂદ્ધ કાસ્ટિંગ કાઉચ અને યોન શોષણનો જે રીતે આરોપ લાગ્યો હતો, તે કિસ્સો બોલિવૂડ સુધી પહોંચ્યો હતો. સોશિયલ મીડિયા પર યોન શોષણ વિરુદ્ધ ગત વર્ષે #MeToo કેમ્પેન ચાલ્યું હતું, જેની પર બોલિવૂડની ઘણી અભિનેત્રીઓએ પોતાની પ્રતિક્રિયા આપી હતી. ત્યારે હવે વધુ એક પાકિસ્તાની ગાયિકા અને એક્ટ્રેસ મીશા શફીએ એક્ટર અને સિંગર અલી ઝફર પર યોન શોષણનો આરોપ લગાવ્યો છે, જેનો ઝફરે જવાબ પણ આપ્યો છે. આ ગાયિકાએ આશા પણ વ્યક્ત કરી કે તેના આ પગલાંથી બીજી મહિલાઓ પણ જાગૃત થશે. મહિલા જાગૃત થશે તો પોતાના ઉપર થયેલા અત્યાચાર ખુલીને સામે લાવશે.